Μάρτιν Φίστερ

O Μάρτιν Φίστερ (Martin Pfister, γεννημένος στις 31 Ιουλίου 1963) είναι Ελβετός ιστορικός και πολιτικός του Κέντρου. Υπηρετεί ως Regierungsrat (Καντονιακός υπουργός) του Τσουγκ από το 2016, υπεύθυνος για το τμήμα υγείας. Είναι εκπαιδευμένος δάσκαλος και Oberst στον Ελβετικό Στρατό, όπου υπηρέτησε για οκτώ χρόνια στην αντιμετώπιση καταστροφών.

Ο Φίστερ εκλέχθηκε για να διαδεχθεί τη Βιόλα Άμχερτ στο Ομοσπονδιακό Συμβούλιο στις 12 Μαρτίου 2025 και δύο ημέρες αργότερα ανακοινώθηκε ότι θα διαδεχθεί επίσης την Άμχερτ ως επικεφαλής του Ομοσπονδιακού Τμήματος Άμυνας, Πολιτικής Προστασίας και Αθλητισμού.

Βιογραφία
Πολιτική καριέρα
Η πολιτική σταδιοδρομία του Φίστερ ξεκίνησε με την εκλογή του στο Καντονιακό Συμβούλιο (Kantonsrat) του Τσουγκ το 2006, θέση που κατείχε μέχρι το 2016. Από το 2009 έως το 2012 υπηρέτησε ως επικεφαλής της κοινοβουλευτικής ομάδας Fraktionschef) του CVP στο Τσουγκ. Στις επαναληπτικές εκλογές της 17ης Ιανουαρίου 2016 για το Εκτελεστικό Συμβούλιο του Τσουγκ, εξελέγη για να καλύψει την κενή θέση του Πέτερ Χέγκλιν. Από το 2016 έως το 2025 ηγήθηκε του τμήματος υγείας του Τσουγκ. Ως επικεφαλής της Διάσκεψης των Διευθυντών Υγείας της Κεντρικής Ελβετίας, είχε σημαντικό ρόλο στην αντίδραση στην πανδημία COVID-19 στην Ελβετία. Κέρδισε τις περισσότερες ψήφους από κάθε άλλο υποψήφιο στις εκλογές του 2022 για το Εκτελεστικό Συμβούλιο.

Το 2025 εξελέγη στο Ομοσπονδιακό Συμβούλιο για να διαδεχθεί τη Βιόλα Άμχερτ. Η ανάληψη της ηγεσίας του Τμήματος Άμυνας, Πολιτικής Προστασίας και Αθλητισμού επιβεβαιώθηκε δύο ημέρες μετά τις εκλογές. Αρχικά, ο αντίπαλός του Μάρκους Ρίτερ φαινόταν φαβορί λόγω της ισχυρής εθνικής του παρουσίας. Ο Φίστερ ανακοίνωσε καθυστερημένα την υποψηφιότητά του και αρχικά χαρακτηρίστηκε ως "υποψήφιος-άλλοθι". Κατά την εκστρατεία του επικεντρώθηκε σε γεωπολιτικά θέματα, συχνά απαντώντας διστακτικά ή με "εκεί τραβάω τον μπαλαντέρ". Σε αντίθεση με τον Ritter, ο οποίος προέβαλλε δυναμικά τον εαυτό του ως λύτη προβλημάτων, ο Pfister μιλούσε αργά και ήρεμα.

Προσωπική ζωή και εκπαίδευση
Ο Φίστερ γεννήθηκε στις 31 Ιουλίου 1963 στο Τσουγκ και μεγάλωσε εκεί και στο Αλενβίντεν, όπου και κατοικεί σήμερα με την οικογένειά του.

Ως νέος ήταν ενεργός στους προσκόπους στο Μπάαρ. Κατά τη στρατιωτική του εκπαίδευση στη σχολή αξιωματικών του Wangen an der Aare, διακρίθηκε για τη φυσική του αντοχή, μεταφέροντας ακόμη και δύο σακίδια. Παράλληλα εργάστηκε ως βοηθός του καθηγητή Ουρς Άλτερματ στο Πανεπιστήμιο του Φρίμπουργκ. Σπούδασε ιστορία και γερμανική φιλολογία, Παρόλο που ο καθηγητής του πρότεινε ακαδημαϊκή σταδιοδρομία, την απέρριψε.

Ο Φίστερ είναι παντρεμένος με την Cacilda Giacometti Pfister. Μαζί μεγαλώνουν μια πολυμελή οικογένεια με τέσσερα παιδιά.

 Πολιτικές θέσεις 
Ο Φίστερ είναι αντίθετος στη χαλάρωση του «φρένου χρέους», προτιμώντας την αύξηση των εσόδων μέσω ανώτερου ΦΠΑ. Οι θέσεις του περιγράφονται από τη Neue Zürcher Zeitung (NZZ) ως "φιλελεύθερες σε κοινωνικά και οικονομικά ζητήματα".

Συνάδελφοί του στο Εκτελεστικό Συμβούλιο του Τσουγκ τον περιγράφουν ως "πολύ συνεργάσιμο", ενώ οι πολιτικοί του αντίπαλοι επαινούν την ανοικτότητά του στον διάλογο. Ωστόσο, η προθυμία του για συμβιβασμούς επικρίθηκε ως έλλειψη αποφασιστικότητας — χαρακτηριστικό που η NZZ αποκάλεσε "ενσάρκωση του Κέντρου όσο κανένας άλλος".

Παραπομπές

Κατηγορία:Ηγέτες εν ενεργεία
Κατηγορία:Ελβετοί πολιτικοί